CELEX: 62014TN0500
Language: lv
Date: 2014-07-02 00:00:00
Title: Lieta T-500/14: Prasība, kas celta 2014. gada 2. jūlijā – Derivados del Flúor /Komisija

25.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 282/53
            
         Prasība, kas celta 2014. gada 2. jūlijā – Derivados del Flúor/Komisija
   (Lieta T-500/14)
   2014/C 282/69
   Tiesvedības valoda – spāņu
   
      Lietas dalībnieki
   
   
      Prasītāja: Derivados del Flúor, SA (Bilbao, Spānija) (pārstāvis – J. De Juan Casadevall, abogado)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt apstrīdēto lēmumu;
            
         
               —
            
            
               pakārtoti, gadījumā, ja SFLS tiek atzīts par valsts atbalstu, tā atgūšanu pieprasīt tikai līdz datumam, kad Eiropas Savienības Oficiālajā Vēstnesī tika publicēts lēmums par oficiālas izmeklēšanas procedūras uzsākšanu, proti, 2011. gada 21. septembrim, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir celta par Eiropas Komisijas 2013. gada 17. jūlija lēmumu par noteiktiem finanšu līzinga līgumiem piemērojamo nodokļu režīmu, pazīstamu arī kā “Spānijas nodokļu līzinga sistēma” (valsts atbalsts SA.21233, ex NN/2011, ex CP 137/2006).
   Tiek izvirzīti līdzīgi pamati un galvenie argumenti kā lietā T-401/14 Duro Felguera SA/Komisija un lietā T-700/13 Bankia/Komisija jau izklāstītie.
   Konkrētāk, tiek apgalvots, ka šajā lietā nepareizi ir piemērots Padomes 1999. gada 22. marta Regulas (EK) Nr. 659/1999, ar ko nosaka sīki izstrādātus noteikumus līguma par Eiropas savienības darbību 108. panta piemērošanai, 17., 18. un 19. pants, ka nepastāv konkurējošas nodokļu priekšrocības, ka nav pareizi noteikts valsts atbalsta saņēmējs, ka valsts atbalsts ir saderīgs ar iekšējo tirgu, ka komisija kā atbildētājas iestāde ir nepareizi izmantojusi pilnvaras un ka ir pārkāpts vienlīdzīgas attieksmes princips un tiesiskās paļāvības princips.